  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Сарапул ёросын «Кышкыттэм ӟечлыко сюресъёс» йӧскалык ӵектос улсын сюресъёсты тупатъян ужъёсты йылпумъязы. Со сярысь элькун тӧролэн но кивалтэтлэн пресс-службазы ивортӥз. Яромаска черкогуртын Сарапул – Вотка сюрес дорысен Инмар Анайлэн Успеньеезлэн черкез дорозь сюресэз лэсььтӥзы. Выльдэм сюрес люкетлэн кузьдалаез 1,2 иськем луиз. Сюресчиос кулэ интыосаз инъетсэ юнматӥзы, кык сӥен асфальтобетон кисьтӥзы, сюрес дуръёсты лэсьтӥзы, ву кошконэз радъязы. Мер транспортлы ветлыны каньыл мед луоз шуыса, котырскыны нимысьтыз инты дасязы. Калыклэн кышкыттэмлыкез понна ньыль искусственной неровностьёс вӧлдӥзы, сюрес пусъёс пуктылӥзы. Со сяна, выль тротуаръёс лэсьтӥзы. Нечкино черкогуртын Рабочая ульчаысь 360 метръем люкетсэ выльдӥзы. Со черкогуртлэн шор ульчаез луэ. Отын мер ужъюртъёс, соос пӧлын культура юрт но, интыясько. Сюрес вылэ кык сӥен асфальтобетон вӧлдӥзы, сюрес дуръёссэ юнматӥзы, кожонъёссэ лэсьтӥзы, ву кошконэз радъязы. Со сяна, тротуарлэсь люкетъёссэ но выльдӥзы, искусственной неровностен сюрес вамен выжон инты радъязы, сюрес пусъёс пуктӥзы. Озьы ик лэсьтӥськисьёс Нечкиноез Сарапул – Вотка трассаен герӟась сюресэз но тупатъязы. Оглом 460 метрзэ выльдӥзы, сюрес дуръёсты юнматӥзы, кожонэз лэсьтӥзы но ву кошкон гумы пуктӥзы. Сюрес школа маршрутэ пыре, со сяна, со кузя гурт возёс техника ветлэ. « Подрядной огазеяськон чакламлэсь трос ужъёсты быдэстӥз – ву кошконэз радъяз но ву кошкон гумы пуктӥз. Соин ик интыысь кивалтэтэз объектъёсты дунъян ужъёсты рос-просгес нуыны курисько. Оскиськом, вань уже кутэм объектъёсын матысь дыре сюрес гожъёс кылдозы » Андрей Цаплин, Калык фронтлэн Удмуртиысь штабезлэн ёзчиез Та дырлы Удмуртиын йӧскалык ӵектосъя тупатъям 11 объектъёс уже кутэмын ини. Соослэн кузьдалазы оглом 10 иськем луэ. Эшшо 44 сюрес люкетъёсын тупатъян ужъёс азьланьтӥсько. Тодэ вайытом, 2022-тӥ арын «Кышкыттэм ӟечлыко сюресъёс» улсын 115 сюрес люкетъёсты лэсьтыны чакламын. Тегъёс: сюресъёс тупатъянужъёс Удмуртия Сарапул йӧскалыкӵектосъёс  